Ek lees nou die storie van die muishond. Mense, ek het lanklaas gehuil van die lag. Dankie hiervoor. Ek het nou amper dieselfde gedoen as Loopy, toe 'n perdeby nou besluit dit is tyd om op my hand te kom sit ;-)
'n Predikant in 'n klein gemeentetjie het moeilikheid met die kollektes, wat maar yl is. Een Sondag kondig hy aan: 'Nou, voor ons die dankoffers opneem, wil ek graag versoek dat die persoon wat die hoenders uit broer Condill se hoederhok gesteel het, hom- of haarself asb. sal weerhou van 'n bydrae. Die Here wil nie 'n dief se geld hê nie!' Die kollektesakkies word uitgedeel, en vir die eerste keer in maande gee elkeen iets.